সিরাজুল হক মুসলিম মাধ্যমিক বিদ্যালয়

সিরাজুল হক মুসলিম মাধ্যমিক বিদ্যালয় কুষ্টিয়ার ঈদগাহ পাড়ায় অবস্থিত একটি মাধ্যমিক বিদ্যালয়। বিদ্যালয়টি ১৯৪৫ সালে প্রতিষ্ঠিত হয়। বিদ্যালয়টি মুসলিম হাই স্কুল নামেই অধিক পরিচিত। অবস্থান বিদ্যালয়টি কুষ্টিয়া পৌরসভার কোর্টপাড়ায় (ঈদগাহপাড়া) অবস্থিত। বিদ্যালয়ের দক্ষিণ দিকে কুষ্টিয়া কেন্দ্রীয় ঈদগাহ ময়দান ও পশ্চিম দিকে কামরুল ইসলাম সিদ্দিক পৌর শিশু পার্ক অবস্থিত। কুষ্টিয়া কোর্ট রেলওয়ে স্টেশন থেকে বিদ্যালয়টির দুরত্ব মাত্র ৪৫০ মিটার (০.৪৫ কিলোমিটার)। ইতিহাস ১৯১৩ সালে ঝিনাইদহ জেলার শৈলকুপা উপজেলার বখরবা গ্রামে করিম উদ্দিন আহমেদ জন্মগ্রহণ করেন। মালদহ কলেজে ইতিহাস বিভাগে অধ্যয়নকালে তিনি কুষ্টিয়ায় চলে আসেন এবং ১৯৪৫ সালের ৩ অক্টোবর একটি বিদ্যালয় প্রতিষ্ঠিত করেন। তখন কুষ্টিয়া মহকুমার প্রশাসক সিরাজুল হকের নামানুসারে বিদ্যালয়ের নামকরণ করা হয়। পরবর্তীতে সিরাজুল হক পূর্ব পাকিস্তানের কৃষি সচিবের দায়িত্ব পালন করেন। উল্লেখ্য যে করিম উদ্দিন ১৯৪৬–১৯৫১ সালে পর্যন্ত বিদ্যালয়ের প্রশাসনিক দায়িত্বও পালন করেছিলেন। উল্লেখযোগ্য শিক্ষার্থী আনোয়ার উদ্দিন খান - বাংলাদেশী সুরকার আমীর-উল ইসলাম - বাংলাদেশী আইন বিশেষজ্ঞ, রাজনীতিবিদ ও সাবেক মন্ত্রী আবদুর রউফ চৌধুরী - বাংলাদেশী রাজনীতিবিদ আব্দুল হামিদ রায়হান - বাংলাদেশী আলোকচিত্রশিল্পী মিল্টন খন্দকার - বাংলাদেশী চলচ্চিত্র গীতিকার, সঙ্গীত পরিচালক এবং চলচ্চিত্র পরিচালক শেখ দিদার আলী - বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা কচি খন্দকার - বাংলাদেশী টেলিভিশন অভিনেতা নূর আলম জিকু - বাংলাদেশী রাজনীতিবিদ রবিউল হুসাইন - বাংলাদেশী স্থপতি ও কবি আব্দুল জব্বার - বাংলাদেশী গায়ক চিত্রশালা তথ্যসূত্র বহিঃসংযোগ উইকিমিডিয়া কমন্সে সিরাজুল হক মুসলিম মাধ্যমিক বিদ্যালয় সম্পর্কিত মিডিয়া দেখুন।